[{"text_idx": "#000001", "text": "\u201cLaul olgu lu\u0308hike vo\u0303i pikk...\u201d"}, {"text_idx": "#000003", "text": "\u201cKalevipoega\u201d peetakse u\u0308heks eesti kirjanduse olulisemaks teoseks ning selle motiive on hiljem kasutanud mitmed kunstnikud, heliloojad ja kirjanikud. Samuti oli teosel roll Eesti rahvusliku eneseteadvuse va\u0308ljakujunemisel."}, {"text_idx": "#000004", "text": "Esimene \u201cKalevipoja\u201d variant, tuntud kui \u201cAlg-Kalevipoeg\u201d, valmis 1853. aastal ja koosnes 12 loost, kuid ja\u0308i Vene tsaaririigis kehtinud tsensuuri to\u0303ttu ilmumata. Kalevipoja lo\u0303plik versioon ilmus 1862. aastal ja koosneb 19 023 va\u0308rsist, mis on jaotatud 2 sissejuhatavaks osaks ja 20 looks. \u201cKalevipoega\u201d on ta\u0308istekstina to\u0303lgitud 13 keelde."}, {"text_idx": "#000005", "text": "Eepos koosneb 2 sissejuhatusest ja 20 loost, kokku on va\u0308rsse 19 023. Eepos algab Kalevipoja (Sohni) pa\u0308ritolu ja vanemate kirjeldusega, ja\u0308rgnevad tema kangelasteod. Kalevipoeg ka\u0308ib Soomes oma ema Linda ro\u0308o\u0308vijat otsimas ja talle ka\u0308tte maksmas, ku\u0308lastab Soome seppa, kellelt ostab mo\u0303o\u0303ga, seeja\u0308rel to\u0303mbab mo\u0303tlematusega enda peale veresu\u0308u\u0308 ja needuse. Koju naastes saab Kalevipoeg vendadega peetud kiviviskevo\u0303istluse vo\u0303itmisega maa kuningaks. Ta ku\u0308nnab maad, toob Pihkvast laudu, ehitab koos kaaslastega linnu ja vo\u0303itleb korduvalt sissetungivate vaenlastega. So\u0303dade vahel kogeb rahvas o\u0303nneaega. Kangelane ehitab laeva ning teeb kaaslatega avastusreisi maailma otsa. Va\u0308gimees vo\u0303tab ette ka kaks ka\u0308iku allmaailma, kus vo\u0303itleb Sarvik-taadi ja tema po\u0303rgulistega, teisel retkel po\u0303rgusse aheldab ta Sarviku. Kestvatest so\u0303dadest va\u0308sinuna ja peale so\u0303prade Alevipoja ja Sulevipoja surma, annab ta valitsuse u\u0308le Olevipojale. Vanast needusest ma\u0308rgitud saatus viib ta Ka\u0308a\u0308pa jo\u0303e a\u0308a\u0308rde, kus kunagi sortsi poolt varastatud ning vette pillatud mo\u0303o\u0303k tal Soome sepa sajatuse to\u0303ttu jalad alt lo\u0303ikab. Kalevipoeg sureb, tema vaim to\u0303useb taevasse ning Vanaisa otsustab anda talle to\u0308o\u0308ks po\u0303rgu va\u0308ravate valvamise. Hiid lo\u0308o\u0308b rusika kaljusse: \u201cAga u\u0308kskord algab aega, kus ko\u0303ik piirud kahel otsal lausa la\u0308hvad lo\u0303kendama; lausa tuleleeki lo\u0303ikab ka\u0308e kaljukammitsasta \u2013 ku\u0308ll siis Kalev jo\u0303uab koju oma lastel\u2019 o\u0303nne tooma, Eesti po\u0303lve uueks looma.\u201d"}, {"text_idx": "#000006", "text": "Ole esimene, et hinnata \u201c\u201cKalevipoeg\u201d\u201d Tu\u0308hista vastus"}, {"text_idx": "#000007", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000008", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}, {"text_idx": "#000009", "text": "Raamatuid ei osta. Raamatute otsimisest"}, {"text_idx": "#000010", "text": "Vana ja hea veebilehel ja e-poes kasutatakse ku\u0308psiseid. Veebilehe kasutamist ja\u0308tkates no\u0303ustute ku\u0308psiste kasutamisega."}]